
 13.9.2014
 BG
 Официален вестник на Европейския съюз
 L 273/1
 РЕГЛАМЕНТ ЗА ИЗПЪЛНЕНИЕ (ЕС) No 952/2014 НА КОМИСИЯТА
 от 4 септември 2014 година
 за изменение на приложение I към Регламент (ЕО) No 798/2008 по отношение на вписването за Малайзия в списъка на трети страни, територии, зони или компартменти за високопатогенна инфлуенца по птиците и по отношение на образците на ветеринарни сертификати за внос на домашни птици, еднодневни пилета, яйца за люпене, месо от домашни птици, месо от щраусови птици и яйца
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2002/99/ЕО на Съвета от 16 декември 2002 година за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално член 8, уводното изречение, член 8, точка 1, първа алинея, член 8, точки 3 и 4, член 9, параграф 2, буква б) и член 9, параграф 4 от нея,
 като взе предвид Регламент (ЕО) No 2160/2003 на Европейския парламент и на Съвета от 17 ноември 2003 година относно контрола на салмонела и други специфични агенти, причиняващи зоонози, които присъстват в хранителната верига (2), и по-специално член 10, параграф 2 от него,
 като взе предвид Директива 2009/158/ЕО на Съвета от 30 ноември 2009 г. относно ветеринарно-санитарните изисквания за вътреобщностната търговия и вноса от трети държави на домашни птици и яйца за люпене (3), и по-специално член 23, параграф 1, член 24, параграф 2, член 25, член 26, параграф 2 и член 28, параграф 1 от нея,
 като има предвид, че:
 (1)
 В Регламент (ЕО) No 798/2008 (4) се предвижда стоките, обхванати от посочения регламент, да бъдат внасяни и да преминават транзитно през Съюза само от трети страни, територии, зони или компартменти, изброени в колони 1 и 3 от таблицата в част 1 от приложение I към същия регламент.
 (2)
 В Регламент (ЕО) No 798/2008 също така се определят изискванията за ветеринарно сертифициране на посочените стоки. При посочените изисквания се взема предвид дали са необходими специфични условия поради статуса на заболяванията в изброените трети страни, територии, зони или компартменти. Тези специфични условия, както и образците на ветеринарните сертификати, които трябва да съпровождат вноса на посочените стоки, са установени в част 2 от приложение I към същия регламент.
 (3)
 Малайзия е включена в част 1 на приложение I към Регламент (ЕО) No 798/2008 като трета страна, от която вносът на яйчни продукти и яйца за консумация от човека е разрешен, но само от регион на Западния полуостров (MY-1). Във вписването за Малайзия в същото приложение обаче е посочено, че вносът на яйца за консумация от човека от този регион понастоящем е ограничен поради съображения, свързани с общественото здраве, тъй като съответната програма за контрол на Salmonella все още не е получила одобрение от ЕС в съответствие с Регламент (ЕО) No 2160/2003, и също така поради специфични условия относно ограниченията, свързани с появата на огнища на високопатогенна инфлуенца по птиците (HPAI).
 (4)
 Според последната актуализирана информация относно HPAI при животните,